શીર્ષક: બર્ડ ફ્લૂના કેસો વચ્ચે જૂનાગઢમાં ચાર કાગડાનાં મૃત્યુ - BBC TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ધ ટાઇમ્સ ઑફ ઇન્ડિયાના અહેવાલ પ્રમાણે જૂનાગઢના માંગરોળ તાલુકાના એક ગામમાં ચાર કાગડાનાં મૃત્યુ થયું છે.

આ અંગે અધિકારીઓ દ્વારા શનિવારે સત્તાવાર જાહેરાત કરાઈ હતી.

આ અગાઉ શુક્રવારે જૂનાગઢ જિલ્લામાં જ બર્ડ ફ્લૂના બે કેસ નોંધાયા હોવાથી લોકોમાં ડરનો માહોલ છે.

જોકે આ કાગડાનાં મૃત્યુનું કારણ હજી સુધી જાણી શકાયું નથી.

દેશમાં ગુજરાત સહિત છ રાજ્યોમાં બર્ડ ફ્લૂના કેસની પુષ્ટિ 

કેન્દ્ર સરકારે દેશમાં ગુજરાત સહિત છ રાજ્યોમાં બર્ડ ફ્લૂના કેસો નોંધાયા હોવાની પુષ્ટિ કરી છે.

'હિંદુસ્તાન ટાઇમ્સ'ના અહેવાલ અનુસાર ગુજરાત, કેરળ, રાજસ્થાન, મધ્ય પ્રદેશ, હિમાચલ પ્રદેશ અને હરિયાણામાં તાજેતરમાં પક્ષીઓનાં મોત માટે બર્ડ ફ્લૂ જવાબદાર હોવાનું કેન્દ્ર સરકારે સ્વીકાર્યું છે.

ગુજરાતમાં જૂનાગઢમાં બર્ડ ફ્લૂનો કેસ નોંધાયો છે.

અન્ય રાજ્યોને પણ તેમના પ્રદેશમાં પક્ષીઓનાં શંકાસ્પદ મોત અંગે તત્કાળ તપાસ કરી જાણ કરવા માટે તાકીદ કરી દેવાઈ છે.

આ દરમિયાન દિલ્હી, ઉત્તર પ્રદેશ તથા બિહારમાં પણ પક્ષીઓનાં શંકાસ્પદ મોતના અહેવાલ નોંધાયા છે.

અસરગ્રસ્ત રાજ્યોમાં કેન્દ્રની ટીમ રવાના કરી દેવાઈ હોવાનું પણ અહેવાલમાં કહેવાયું છે. દિલ્હીમાં પણ છેલ્લા કેટલાક દિવસોમાં 20 કાગળાનાં મોતથી રહીશોમાં ચિંતા જોવા મળી છે.

ગુજરાતના પૂર્વ મુખ્ય મંત્રી માધવસિંહ સોલંકીનું 94 વર્ષની જૈફ વયે નિધન

માધવસિંહ સોલંકી

ગુજરાતના પૂર્વ મુખ્ય મંત્રી માધવસિંહ સોલંકીનું આજે નિધન થયું છે. 94 વર્ષની જૈફ વયે આજે તેમનું અવસાન થયું છે.

માધવસિંહ સોલંકી ગુજરાત કૉંગ્રેસના નેતા ભરતસિંહ સોલંકીના પિતા છે. ગુજરાતમાં સૌથી વધુ વિધાનસભા બેઠકો જીતી મુખ્યમંત્રી બનવાનો રેકોર્ડ માધવસિંહના નામે છે. 

માધવસિંહ સોલંકી ભારતના ભૂતપૂર્વ વિદેશમંત્રી પણ રહી ચૂક્યા છે. તેઓ "ખામ થિયરી" માટે જાણીતા થયા, જે વડે તેઓ 1980માં ગુજરાતની રાજનીતિમાં આવ્યા હતા.

વડા પ્રધાન મોદીએ પણ તેમને શ્રદ્ધાંજલિ પાઠવી છે. તેમમે ટ્વીટ કરીને લખ્યું કે,"સમાજને કરેલી સેવા બદલ તેઓ હંમેશાં યાદ રહેશે. તેમની નિધન પર દુખ વ્યક્ત કરું છું."

'પીડિતા રાતે બહાર ન નીકળી હોત તો રેપ ન થયો હોત'

ચંદ્રમુખી દેવીએ - ફાઇલ તસવીર

નેશનલ કમિશન ફૉર વુમન (એનસીડબલ્યુ)નાં સભ્ય ચંદ્રમુખી દેવીએ ઉત્તર પ્રદેશમાં થયેલી બળાત્કારની ઘટના પર એક નિવેદન આપ્યું છે.

તેઓએ કહ્યું કે "પીડિતા રાતે બહાર ન નીકળ્યા હોય તો રેપ ન થયો હોત."

'હિન્દુસ્તાન ટાઇમ્સ'ના અહેવાલ અનુસાર,...